pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีฝากไลค์เพจเฟซบุ๊ก เผยยุคไทยแลนด์ 4.0 ต้องปรับตัวเอง พร้อมรับคำวิจารณ์ แต่ขอเหมาะสม อย่าหยาบคาย
วันอังคารที่ 16 ตุลาคม 2561
นายกรัฐมนตรีฝากไลค์เพจเฟซบุ๊ก เผยยุคไทยแลนด์ 4.0 ต้องปรับตัวเอง พร้อมรับคําวิจารณ์ แต่ขอเหมาะสม อย่าหยาบคาย
นายกรัฐมนตรีฝากไลค์เพจเฟซบุ๊ก เผยยุคไทยแลนด์ 4.0 ต้องปรับตัวเอง พร้อมรับคําวิจารณ์ แต่ขอเหมาะสม อย่าหยาบคาย
วันนี้ (16 ตุลาคม 2561) เวลา 13.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีเปิดเพจเฟซบุ๊กส่วนตัวและสื่อโซเชียลมีเดียช่องทางอื่น ๆ ว่า ตนเป็นมือใหม่ วันนี้เห็นถามแต่เรื่องเฟซบุ๊ก ก็ไม่ได้มีวัตถุประสงค์หลัก หรือวัตถุประสงค์รองอะไร วันนี้ตนก็ต้องเป็นตู่ดิจิทัลบ้าง เพราะเรากําลังเดินหน้านโยบายไทยแลนด์ 4.0 ตนเองเป็นเบบี้บูมเมอร์ ดังนั้น วันนี้จึงต้องใช้ให้เป็น แสดงให้เห็นว่า ตนพยายามปรับตัวไม่ใช่มาทํา เพราะรัฐบาลอยู่มา 4 ปี ในเมื่อการใช้โซเชียลมีเดียมีมากขึ้นเรื่อย ๆ ตนก็ต้องปรับตัวเองเหมือนกัน ที่ผ่านมาตนให้ทุกคนสามารถวิพากษ์วิจารณ์ตนได้หมด เปิดไปดูมีทั้งชมและอะไรต่าง ๆ ตนก็ต้องการเปิดเวทีตรงนี้ให้ทุกคนได้ติได้ชม อะไรที่เป็นประโยชน์จะรับมาพิจารณาดําเนินการให้เหมาะสม และวันนี้ตนได้สั่งหน่วยราชการต่าง ๆ ขอให้ทําอะไรให้เกิดผล เพราะบางทีชี้แจงไปแล้วคนไม่ค่อยได้สนใจจึงต้องสนใจเรียนรู้ว่าสังคมดิจิทัลเป็นอย่างไร
นายกรัฐมนตรีกล่าวต่อไปว่า โซเชียลมีเดียถือว่าเป็นช่องทางการสื่อสารอีกช่องทางหนึ่งในการสื่อสารกับประชาชน ตนก็ต้องทําใจกว้างมากขึ้น ยอมรับในข้อติเตียน แต่ขออย่างเดียวขอให้แสดงความคิดเห็นอย่างสุภาพ บางทีใช้คําไม่ค่อยสุภาพไม่เหมาะสม เยาวชนก็ติดตามเรียนรู้อยู่ ล้วนเป็นลูกหลานของเราทั้งนั้น เพราะฉะนั้นข้อสังเกตที่บอกว่าชอบหรือไม่ชอบตนนั้น อย่างไรคนไม่ชอบก็คือไม่ชอบ ไม่ว่าจะพูดอะไรหรือทําอะไรดี ๆ ก็ไม่ชอบอยู่ดี จึงต้องไปดูว่าสิ่งที่เขาติใช่ข้อเท็จจริงหรือไม่ ถ้าใช่เราก็แก้ไขเสีย ส่วนอะไรที่ไม่ใช่ข้อเท็จจริงเราก็ชี้แจงได้ ซึ่งส่วนใหญ่จะมีการรวบรวมข้อมูลมาให้ ทุก ๆ 3 – 5 วัน โดยตนจะเป็นคนเขียนตอบด้วยตนเอง แล้วให้ทีมงานนําไปเผยแพร่ต่อไป
ผู้สื่อข่าวถามว่า การเปิดเพจเฟซบุ๊กดังกล่าว เป็นการหาเสียงเอาเปรียบพรรคการเมืองหรือไม่ นายกรัฐมนตรี กล่าวว่า “แล้วพรรคอื่นไม่เปิดหรืออย่างไร ให้ความเป็นธรรมกับผมบ้าง ไม่ใช่การหาเสียง จะหาเสียงอย่างไรให้คนรัก แต่นี่หาเสียงให้คนด่าด้วยซ้ําไป เพราะฉะนั้นกรุณาเบา ๆ ลงกันหน่อย ผมต้องการให้สังคมได้เรียนรู้ว่าจะอยู่กันอย่างไร ในสังคมวันนี้คือสังคมโซเชียลมีเดีย คงต้องมองด้วยความเป็นธรรม”
---------------------------------------------------------
รัฐบาลไทย-ข่าวทำเนียบรัฐบาล-ขยายเวลาลดค่าก๊าซหุงต้ม – เอ็นจีวี บรรเทาค่าครองชีพประชาชน
วันจันทร์ที่ 22 มิถุนายน 2563
ขยายเวลาลดค่าก๊าซหุงต้ม – เอ็นจีวี บรรเทาค่าครองชีพประชาชน
วันอาทิตย์ที่ 21 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงพลังงาน ขยายเวลามาตรการลดราคาขายปลีกก๊าซหุงต้มภาคครัวเรือน ขนาดถัง 15 กก. เหลือ 318 บาทต่อถัง ต่อไปอีก 3 เดือน จากเดิมจะสิ้นสุดมาตรการวันที่ 24 มิ.ย. นี้ โดยขยายไปจนถึงวันที่ 30 ก.ย. 2563 เพื่อลดภาระค่าครองชีพของประชาชน นอกจากนี้ ยังขยายเวลาปรับลดราคาก๊าซธรรมชาติสําหรับยานยนต์ หรือ เอ็นจีวี ที่ใช้ในกลุ่มรถโดยสารสาธารณะ เช่น รถแท็กซี่ รถ ตุ๊กตุ๊ก รถตู้ร่วม ขสมก. รถโดยสาร มินิบัส สองแถว รถโดยสารรถตู้ร่วม บขส. โดยปรับลดจาก 13.62 บาท/กก. เหลือ 10.62 บาท/กก. จนถึงเดือน ก.ค. 2563 เพื่อลดภาระของผู้ประกอบการ และชะลอการขึ้นค่าโดยสาร ช่วยลดค่าใช้จ่ายในการเดินทางของประชาชนได้อีกทางหนึ่งด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ข้อความสารจากพลเอกประยุทธ์ จันทร์โอชา นายกรัฐมนตรี ถึงนายจัสติน ทรูโด นายกรัฐมนตรีแคนาดา
วันพฤหัสบดีที่ 23 เมษายน 2563
ข้อความสารจากพลเอกประยุทธ์ จันทร์โอชา นายกรัฐมนตรี ถึงนายจัสติน ทรูโด นายกรัฐมนตรีแคนาดา
ข้อความสารจากพลเอกประยุทธ์ จันทร์โอชา นายกรัฐมนตรี ถึงนายจัสติน ทรูโด นายกรัฐมนตรีแคนาดา
ตามที่เกิดเหตุกราดยิงประชาชน ในรัฐโนวาสโกเชีย แคนาดา เมื่อวันที่ ๑๙ เมษายน ๒๕๖๓ พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายจัสติน ทรูโด นายกรัฐมนตรีแคนาดาแสดงความเสียใจต่อเหตุดังกล่าว
ข้อความสารจากพลเอกประยุทธ์ จันทร์โอชา นายกรัฐมนตรี ถึงนายจัสติน ทรูโด นายกรัฐมนตรีแคนาดา
Your Right Honourable,
I am saddened to learn about the shooting rampage in Nova Scotia over the weekend which claims many lives and injuries. On behalf of the Government and people of the Kingdom of Thailand, I wish to extend our deepest condolences to the Government and the people of Canada for this tragic incident.
Our thoughts and prayers are with the bereaved families and friends of the victims and those injured by this senseless act. I trust in the resilience of our Canadian friends to overcome this difficult time with strength and courage.
Accept, Your Right Honourable, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รมว.เกษตรฯ เปิดการประชุมใหญ่สามัญ ชุมนุมสหกรณ์ออมทรัพย์แห่งประเทศไทย ประจำปี 2563
วันพฤหัสบดีที่ 30 กรกฎาคม 2563
รมว.เกษตรฯ เปิดการประชุมใหญ่สามัญ ชุมนุมสหกรณ์ออมทรัพย์แห่งประเทศไทย ประจําปี 2563
รมว.เกษตรฯ เปิดการประชุมใหญ่สามัญ ชุมนุมสหกรณ์ออมทรัพย์แห่งประเทศไทย ประจําปี 2563 พร้อมนําสหกรณ์บรรลุเป้าหมายคือความสําเร็จของสหกรณ์ทั้งหมดในประเทศ เกิดความเข้มแข็ง มั่นคง และยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการประชุมใหญ่สามัญ ประจําปี 2563 ชุมนุมสหกรณ์ออมทรัพย์แห่งประเทศไทย จํากัด พร้อมมอบโล่ประกาศเกียรติคุณให้กับสหกรณ์ออมทรัพย์ดีเด่น นักสหกรณ์ออมทรัพย์ดีเด่น และสหกรณ์สมาชิกสนับสนุนการใช้บริการชุมนุมสหกรณ์ออมทรัพย์แห่งประเทศไทย (ชสอ.) ณ อาคาร IMPACT Challenger Hall 1 ศูนย์แสดงสินค้าและการประชุมอิมแพ็คเมืองทองธานีว่า ชุมนุมสหกรณ์ออมทรัพย์ฯ เป็นสถาบันการเงินของประชาชน ที่ก่อตั้งและดําเนินการโดยประชาชน เพราะประชาชนทั้งหลายเป็นเจ้าของ แม้จะเป็นโดยอ้อมในฐานะสมาชิกของสหกรณ์ แต่ก็ส่งผลต่อชีวิตความเป็นอยู่ของสมาชิกเหล่านั้นเป็นอย่างมาก จึงจะต้องทําให้ชุมนุมสหกรณ์ออมทรัพย์ฯ มีความเข้มแข็ง ซึ่งจะส่งผลต่อความมั่นคงและการพัฒนาคุณภาพชีวิตที่ยั่งยืนของประชาชนด้วย อย่างไรก็ตาม ในหลายปีที่ผ่านมานี้ สหกรณ์ออมทรัพย์ของประเทศไทยได้เผชิญกับความท้าทายที่สําคัญคือความน่าเชื่อถือของผู้บริหารสหกรณ์ออมทรัพย์ ซึ่งจะส่งผลกระทบต่อขบวนการสหกรณ์ออมทรัพย์โดยรวม ผู้บริหารที่จะเข้ามาบริหารงานจึงจะต้องมีหลักธรรมาภิบาลที่ดี ซึ่งจะเป็นการส่งเสริมให้ประสบความสําเร็จและเป็นที่ยอมรับในสังคม และสามารถนําพาสหกรณ์ไปสู่จุดมุ่งหมายได้
สําหรับในส่วนของกระทรวงเกษตรและสหกรณ์ มีกรมส่งเสริมสหกรณ์และกรมตรวจบัญชีสหกรณ์เป็นหน่วยงานที่กํากับดูแล ซึ่งจะต้องบูรณาการทุกภาคส่วนเข้ามาช่วยกันดําเนินงานเพื่อให้เกิดผลสําเร็จ และกระทรวงเกษตรฯ พร้อมที่จะเข้าไปดูแลและให้คําแนะนํา เพื่อให้สหกรณ์บรรลุเป้าหมายคือความสําเร็จของสหกรณ์ทั้งหมดในประเทศ อีกทั้งมุ่งหวังให้สหกรณ์ออมทรัพย์ของไทยจะต้องมีความเข้มแข็ง มั่นคง และยั่งยืนตลอดไป
ทั้งนี้ ชุมนุมสหกรณ์ออมทรัพย์ฯ เป็นชุมนุมสหกรณ์ระดับประเทศ จดทะเบียน ตามพระราชบัญญัติสหกรณ์ เมื่อวันที่ 1 กันยายน 2515 โดยการรวมกันของสหกรณ์ออมทรัพย์ผู้ก่อตั้ง 81 สหกรณ์ วัตถุประสงค์เพื่อเป็นศูนย์กลางทางการเงิน การศึกษา ข้อมูลข่าวสาร เทคโนโลยีสารสนเทศ บริการอื่น ๆ และเป็นตัวแทนในการพิทักษ์รักษาผลประโยชน์ของขบวนการสหกรณ์ออมทรัพย์ และได้กําหนดวิสัยทัศน์ตามแผนกลยุทธ์ให้ “ชุมนุมสหกรณ์ออมทรัพย์ฯ เป็นผู้นําขบวนการสหกรณ์ออมทรัพย์ไทยสู่ความเป็นสากล ด้วยหลักธรรมาภิบาลและอุดมการณ์สหกรณ์” โดยตลอดระยะเวลา 40 กว่าปีที่ก่อตั้งชุมนุมสหกรณ์ออมทรัพย์ฯ ได้มีการพัฒนาและเติบโตมาอย่างต่อเนื่อง ทั้งจํานวนสมาชิกและผลประกอบการ ไม่ว่าจะเป็นทางด้านการเงินและการพัฒนาขบวนการสหกรณ์ออมทรัพย์ของประเทศไทย จนเป็นที่ไว้วางใจของสหกรณ์ออมทรัพย์ส่วนใหญ่ของประเทศสมัครเป็นสมาชิก โดยเมื่อสิ้นปีบัญชี 2562 (ณ วันที่ 31 มีนาคม 2563) มีสหกรณ์สมาชิกจํานวน 1,099 สหกรณ์ สินทรัพย์รวม 153,781 ล้านบาท เพิ่มมากขึ้นกว่าปีที่ผ่านมาถึง 20,492 ล้านบาท คิดเป็น 15% สามารถบริหารสินทรัพย์ให้เกิดกําไรสุทธิ 1,966 ล้านบาท จ่ายเงินปันผลได้ในอัตรา 5.3% และเงินเฉลี่ยคืนในอัตรา 4.0%
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รัฐบาลสนับสนุนให้เกษตรกรเพาะปลูกข้าวพันธุ์ กข 43
วันศุกร์ที่ 18 พฤษภาคม 2561
รัฐบาลสนับสนุนให้เกษตรกรเพาะปลูกข้าวพันธุ์ กข 43
รัฐบาลสนับสนุนให้เกษตรกรเพาะปลูกข้าวพันธุ์ กข 43 เนื่องจากเมล็ดพันธุ์มีราคาไม่แพง และเป็นข้าวที่มีคุณสมบัติพิเศษเพราะมีปริมาณน้ําตาลต่ํา
รัฐบาลสนับสนุนให้เกษตรกรเพาะปลูกข้าวพันธุ์ กข 43
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้เกษตรกรเพาะปลูกข้าวพันธุ์ กข 43 เนื่องจากเมล็ดพันธุ์มีราคาไม่แพง และเป็นข้าวที่มีคุณสมบัติพิเศษเพราะมีปริมาณน้ําตาลต่ํา เหมาะสําหรับผู้ป่วยโรคเบาหวานและโรคไต รวมทั้งยังเป็นข้าวทางเลือกสําหรับประชาชนที่ใส่ใจดูแลสุขภาพ โดยข้าวพันธุ์ดังกล่าวผ่านการวิจัยรับรองคุณสมบัติจากกระทรวงเกษตรและสหกรณ์และคณะแพทยศาสตร์ของสถาบันอุดมศึกษา นอกจากนี้ รัฐบาลได้ร่วมมือกับภาคเอกชนแปรรูปข้าวพันธุ์ กข 43 ให้เป็นผลิตภัณฑ์น้ํานมข้าว เพื่อสร้างมูลค่าเพิ่มให้กับผลผลิตข้าว โดยจะนําออกวางจําหน่ายในท้องตลาดภายในเดือน พ.ค.นี้ ณ ห้างเทสโก้โลตัส เดอะมอลล์ บิ๊กซี ท๊อปซุปเปอร์มาร์เก็ต รวมทั้งกลุ่มสหกรณ์การเกษตร และผู้ประกอบการข้าวทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มหาดไทย จัดเสวนาฯ “ภาครัฐกับการก้าวสู่การเป็นรัฐบาลดิจิทัล” ส่งเสริมแนวคิดมุ่งเน้นการใช้เทคโนโลยีดิจิทัลในการบริหารจัดการภาครัฐ เพื่อก้าวไปสู่การเป็นรัฐบาลดิจิทัล
วันศุกร์ที่ 24 กรกฎาคม 2563
มหาดไทย จัดเสวนาฯ “ภาครัฐกับการก้าวสู่การเป็นรัฐบาลดิจิทัล” ส่งเสริมแนวคิดมุ่งเน้นการใช้เทคโนโลยีดิจิทัลในการบริหารจัดการภาครัฐ เพื่อก้าวไปสู่การเป็นรัฐบาลดิจิทัล
มหาดไทย จัดเสวนาฯ “ภาครัฐกับการก้าวสู่การเป็นรัฐบาลดิจิทัล” ส่งเสริมแนวคิดมุ่งเน้นการใช้เทคโนโลยีดิจิทัลในการบริหารจัดการภาครัฐ เพื่อก้าวไปสู่การเป็นรัฐบาลดิจิทัล
เมื่อวันที่ 23 ก.ค. 2563 เวลา 13.15 น. ณ ห้องประชุมราชสีห์ อาคารศาลาว่าการกระทรวงมหาดไทย นายสมคิด จันทมฤก รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธานเปิดกิจกรรมเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ของสํานักงานปลัดกระทรวงมหาดไทย ครั้งที่ 5 ประจําปีงบประมาณ พ.ศ. 2563 ในหัวข้อ “ภาครัฐกับการก้าวสู่การเป็นรัฐบาลดิจิทัล” จัดโดย สถาบันดํารงราชานุภาพ กระทรวงมหาดไทย โดยมีวัตถุประสงค์เพื่อส่งเสริมให้องค์การภาครัฐ ทั้งส่วนกลางและภูมิภาค ได้รับความรู้ความเข้าใจเกี่ยวกับแนวทางการก้าวสู่การเป็นรัฐบาลดิจิทัล ที่มุ่งเน้นการใช้เทคโนโลยีดิจิทัลในการบริหารจัดการภาครัฐ เพื่อก้าวไปสู่การเป็นรัฐบาลดิจิทัล ซึ่งการเสวนาในครั้งนี้ได้รับเกียรติจากวิทยากรของสํานักงานพัฒนารัฐบาลดิจิทัล (องค์การมหาชน) และสํานักงานคณะกรรมการข้าราชการพลเรือน เข้าร่วมถ่ายทอดความรู้และประสบการณ์ และได้มีการถ่ายทอดสดผ่านระบบ Video Conference ไปยังศาลากลางจังหวัด ทั้ง 76 แห่งทั่วประเทศ และผ่านระบบ Video Streaming อีกทางหนึ่งด้วย
โอกาสนี้ นายสมคิด จันทมฤก รองปลัดกระทรวงมหาดไทย กล่าวว่า ปัจจุบันเทคโนโลยีดิจิทัลเข้ามามีบทบาทสําคัญในชีวิตของเราแทบทุกด้าน ไม่ว่าจะเป็นการติดต่อสื่อสาร การเปิดเผยข้อมูลข่าวสารผ่านระบบเทคโนโลยีสารสนเทศ การบริหารจัดการข้อมูลขนาดใหญ่เพื่อใช้ในการวิเคราะห์สถานการณ์ต่างๆ โดยเฉพาะอย่างยิ่งองค์การภาครัฐที่จะต้องตื่นตัว ตื่นรู้ และตื่นพัฒนา เพื่อเข้าสู่การปรับเปลี่ยนภาครัฐสู่การเป็นรัฐบาลดิจิทัล ซึ่งเป็นยุทธศาสตร์สําคัญของรัฐบาลในการเพิ่มศักยภาพทางการแข่งขันและเศรษฐกิจของประเทศ นอกจากนี้ยังเป็นยุทธศาสตร์หนึ่งในการขับเคลื่อนแผนพัฒนาดิจิทัลเพื่อเศรษฐกิจและสังคม ระยะ 20 ปี อีกด้วย ดังนั้น การส่งเสริมแนวคิดที่มุ่งเน้นการใช้เทคโนโลยีดิจิทัลเพื่อใช้ในการพัฒนาปรับปรุงประสิทธิภาพการบริหารจัดการขององค์การภาครัฐ ทั้งส่วนกลางและส่วนภูมิภาค จึงมีความจําเป็นอย่างยิ่ง ทั้งนี้ เพื่อก่อให้เกิดแบบแผนและเป็นระบบจนสามารถพัฒนาสู่การเป็นรัฐบาลดิจิทัลได้อย่างสมบูรณ์ ตามความต้องการของประชาชนหรือผู้มาขอรับบริการ
ท้ายนี้ นายสมคิด จันทมฤก ได้เน้นย้ําว่า การที่จะก้าวสู่การเป็นรัฐบาลดิจิทัลให้ประสบผลสําเร็จได้นั้น ปัจจัยสําคัญประการหนึ่งก็คือ การเตรียมความพร้อมบุคลากรขององค์การภาครัฐ อย่างน้อย 2 กลุ่ม ได้แก่ 1. กลุ่มผู้บริหารระดับสูงขององค์การภาครัฐ ที่จะต้องให้ความสําคัญกับเรื่องดิจิทัลภาครัฐ เพื่อกระตุ้นและผลักดันให้เกิดการเปลี่ยนแปลงในเชิงนโยบาย และ 2. กลุ่มผู้ปฏิบัติงานด้านเทคโนโลยีดิจิทัล ที่จะต้องได้รับการส่งเสริมและสนับสนุนให้เกิดทักษะที่เหมาะสม ซึ่งจะสามารถสนับสนุนในการนําเทคโนโลยีที่ทันสมัยมาใช้ในกระบวนการทํางาน และการบริการขององค์การได้อย่างมีประสิทธิภาพและประสิทธิผล พร้อมกันนี้หน่วยงานภาครัฐจะต้องมีการปรับตัวให้ทันต่อสถานการณ์ และพร้อมรับมือกับความเปลี่ยนแปลงของบริบทที่เกิดขึ้น เพื่อปรับเปลี่ยนองค์การภาครัฐให้สามารถพัฒนาไปสู่การเป็นรัฐบาลดิจิทัลต่อไป
รัฐบาลไทย-ข่าวทำเนียบรัฐบาล-ครม.เห็นชอบ บริจาคเงินให้สถานพยาบาลของรัฐลดหย่อนภาษีได้ 2 เท่า
วันพุธที่ 17 มกราคม 2561
ครม.เห็นชอบ บริจาคเงินให้สถานพยาบาลของรัฐลดหย่อนภาษีได้ 2 เท่า
คณะรัฐมนตรี มีมติเห็นชอบ ตั้งแต่วันที่ 1 มกราคม 2561 เป็นต้นไปการบริจาคเงินหรือทรัพย์สินให้แก่สถานพยาบาลของรัฐ หักลดหย่อนได้ 2 เท่า
คณะรัฐมนตรี มีมติเห็นชอบ ตั้งแต่วันที่ 1 มกราคม 2561 เป็นต้นไปการบริจาคเงินหรือทรัพย์สินให้แก่สถานพยาบาลของรัฐ หักลดหย่อนได้ 2 เท่า
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า มติคณะรัฐมนตรี เมื่อวันที่ 16 มกราคม 2561 เห็นชอบมาตรการภาษีเพื่อสนับสนุนการบริจาคเงินหรือทรัพย์สินให้แก่สถานพยาบาลของรัฐ โดยบุคคลธรรมดาให้หักลดหย่อนได้เป็น 2 เท่าของจํานวนเงินที่บริจาค บริษัทห้างหุ้นส่วนหรือนิติบุคคลให้หักเป็นรายจ่ายได้2 เท่าของการบริจาค ไม่ว่าจะจ่ายเป็นเงินหรือทรัพย์สิน รวมถึงให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่บุคคลธรรมดาและบริษัทหรือห้างหุ้นส่วนนิติบุคคลที่บริจาคด้วย
ทั้งนี้สอดคล้องกับข้อเสนอของกระทรวงสาธารณสุข ที่ให้กรมสรรพากร กระทรวงการคลังพิจารณาเรื่องดังกล่าวเมื่อกลางปี 2560 โดยศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการสาธารณสุข ได้หารือร่วมกับกระทรวงการคลังและกรมสรรพากร เห็นชอบร่วมกันนําไปสู่การทําหนังสือจากกระทรวงสาธารณสุข ถึงกระทรวงการคลังเพื่อพิจารณาข้อเสนอดังกล่าว และคณะรัฐมนตรีได้ให้ความเห็นชอบ ซึ่งมาตรการนี้จะเป็นแรงจูงใจให้ประชาชนร่วมบริจาคเงินช่วยเหลือโรงพยาบาล
โดยสิทธิประโยชน์ทางภาษีดังกล่าว มีผลสําหรับการบริจาคที่เกิดขึ้นตั้งแต่วันที่ 1 มกราคม 2561 เป็นต้นไป ซึ่งกระทรวงสาธารณสุขร่วมกับกรมสรรพากร ออกแบบระบบ e-Donation รองรับให้เกิดความโปร่งใส ตรวจสอบได้ และอํานวยความสะดวกสําหรับผู้ที่จะบริจาคเงินให้โรงพยาบาลของรัฐต่อไป
รัฐบาลไทย-ข่าวทำเนียบรัฐบาล-ครม.เห็นชอบการให้สัตยาบันอนุสัญญา ฉบับ 111 เพิ่มโอกาสเข้าถึงงานและอาชีพแก่แรงงาน
วันอังคารที่ 16 พฤษภาคม 2560
ครม.เห็นชอบการให้สัตยาบันอนุสัญญา ฉบับ 111 เพิ่มโอกาสเข้าถึงงานและอาชีพแก่แรงงาน
ครม.เห็นชอบการให้สัตยาบันอนุสัญญา ILO ฉบับที่ 111 ว่าด้วยการเลือกปฏิบัติในการจ้างงานและอาชีพ รง. เตรียมเดินหน้าจดทะเบียนสัตยาบันสารต่อ ILO หวังลดช่องว่างให้แรงงานทุกสัญชาติได้เข้าถึงการฝึกอบรมและการทํางาน เพิ่มโอกาสความมั่นคงในการทํางานและอาชีพแก่แรงงา
นายสุทธิ สุโกศล ผู้ตรวจราชการกระทรวงแรงงาน ในฐานะหัวหน้าชุดปฏิบัติการข่าวสารกระทรวงแรงงาน เปิดเผยว่า ที่ประชุมคณะรัฐมนตรี (ครม.) เมื่อวันที่ 9 พฤษภาคมที่ผ่านมา มีมติเห็นชอบการให้สัตยาบันอนุสัญญาองค์การแรงงานระหว่างประเทศ (International Labour Organization: ILO) ฉบับที่ 111 ว่าด้วยการเลือกปฏิบัติในการจ้างงานและอาชีพ ค.ศ. 1958 (พ.ศ. 2501) ตามที่กระทรวงแรงงาน (รง.) เสนอ ทั้งนี้ ครม. ยังมอบหมายให้กระทรวงการต่างประเทศ (กต.) จัดทําสัตยาบันสารเพื่อการเข้าเป็นภาคีอนุสัญญาองค์การแรงงานระหว่างประเทศดังกล่าว และให้ รง. จดทะเบียนสัตยาบันสารดังกล่าวต่อองค์การแรงงานระหว่างประเทศต่อไป
นายสุทธิ กล่าวต่อว่า สาระสําคัญของอนุสัญญา ILO ฉบับที่ 111 เป็น 1 ใน 8 อนุสัญญาหลักของ ILO ภายใต้หมวดการขจัดการเลือกปฏิบัติในการจ้างงานและประกอบอาชีพ โดยเป็นอนุสัญญาเชิงส่งเสริมให้มีนโยบายและมาตรการระดับชาติเพื่อป้องกันและขจัดการเลือกปฏิบัติในการจ้างงานและอาชีพ และมุ่งส่งเสริมโอกาสและการปฏิบัติที่ทัดเทียมในการจ้างงานและการประกอบอาชีพ
ทั้งนี้ อนุสัญญาดังกล่าวจะเป็นประโยชน์ต่อแรงงานที่จะได้เข้าถึงบริการแนะแนวอาชีพและจัดหางานการเข้าถึงการฝึกอบรมและการทํางาน ความก้าวหน้าในอาชีพ ความมั่นคงในการทํางานค่าตอบแทนที่เหมาะสมกับงานที่ทํา สภาพการจ้างและสวัสดิการจากการทํางาน โดยพิจารณาการเลือกปฏิบัติบนพื้นฐานของเชื้อชาติ สีผิว เพศ ศาสนา ความคิดเห็นทางการเมือง รากเหง้า (National Extraction) สถานภาพทางสังคม และฐานอื่น ๆ ที่ประเทศให้สัตยาบันกําหนดฐานเพิ่มเติมโดยการปรึกษาหารือกับองค์การนายจ้างและลูกจ้าง ซึ่งจะส่งผลให้ความเท่าเทียมในโอกาสหรือการได้รับการปฏิบัติในการจ้างงานหรืออาชีพนั้นหมดไปหรือด้อยลง โดยไม่เกี่ยวกับสัญชาติอีกด้วย
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
16 พฤษภาคม 2560
รัฐบาลไทย-ข่าวทำเนียบรัฐบาล-มาตรการลดภาระการซื้อที่อยู่อาศัย ภายใต้โครงการ “บ้านดีมีดาวน์”
วันพฤหัสบดีที่ 28 พฤศจิกายน 2562
มาตรการลดภาระการซื้อที่อยู่อาศัย ภายใต้โครงการ “บ้านดีมีดาวน์”
เมื่อวันที่ 26 พ.ย.2562 ครม.ได้มีมติเห็นชอบโครงการ “บ้านดีมีดาวน์” โดยให้การสนับสนุนเงินดาวน์ 50,000 บาท แก่ผู้ซื้อที่อยู่อาศัย โดยสามารถเข้าร่วมโครงการโดยลงทะเบียนผ่านเว็บไซต์ www.บ้านดีมีดาวน์.com ได้ตั้งแต่วันที่ 11 ธ.ค.2562 เวลา 8.00 น.
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 26 พฤศจิกายน 2562 คณะรัฐมนตรีได้มีมติเห็นชอบโครงการ “บ้านดีมีดาวน์” โดยให้การสนับสนุนเงินดาวน์ 50,000 บาท แก่ผู้ซื้อที่อยู่อาศัย โดยสามารถเข้าร่วมโครงการโดยลงทะเบียนผ่านเว็บไซต์ www.บ้านดีมีดาวน์.com ได้ตั้งแต่วันที่ 11 ธันวาคม 2562 เวลา 8.00 น. จนถึงวันที่ 31 มีนาคม 2563 และจะต้องได้รับการอนุมัติสินเชื่อที่อยู่อาศัยจากสถาบันการเงินและจดจํานองตั้งแต่วันที่ 27 พฤศจิกายน 2562 จนถึงวันที่ 31 มีนาคม 2563 คนละ 1 สิทธิ์ (1 บัตรประชาชนต่อ 1 สิทธิ์)
กระทรวงการคลังได้มีการประชุมร่วมกับ 3 สมาคมอสังหาริมทรัพย์ ได้แก่ สมาคมธุรกิจบ้านจัดสรร สมาคมธุรกิจอสังหาริมทรัพย์ไทย และสมาคมอาคารชุดไทย ซึ่งได้รับผลตอบรับเป็นอย่างดี ทั้ง 3 สมาคมได้ยืนยันความพร้อมในการสนับสนุนโครงการ รวมถึงพร้อมมีมาตรการเพิ่มเติมเพื่อช่วยสนับสนุนประชาชนผู้ซื้อที่อยู่อาศัย เช่น บางโครงการได้ช่วยสนับสนุนค่าธรรมเนียมการโอนร้อยละ 0.01 และค่าจดจํานอง สําหรับที่อยู่อาศัยตั้งแต่ 3 ล้านบาทขึ้นไป เป็นต้น
นอกจากนี้ กระทรวงการคลังได้มีการประชุมร่วมกับสถาบันการเงิน จํานวน 19 แห่ง เพื่อชี้แจงรายละเอียดหลักเกณฑ์ แนวทางในการปฏิบัติ และแนวทางการตรวจสอบ ตลอดจนการอํานวยความสะดวกให้ประชาชนในการลงทะเบียนผ่านเว็บไซต์ ซึ่งได้รับเสียงตอบรับเป็นอย่างดีจากธนาคารพาณิชย์ต่างๆ อีกทั้ง สถาบันการเงินของรัฐทุกแห่ง ได้แก่ ธนาคารอาคารสงเคราะห์ ธนาคารออมสิน ธนาคารอิสลามแห่งประเทศไทย ธนาคารเพื่อการเกษตรและสหกรณ์การเกษตร ได้เข้าร่วมโครงการ “บ้านดีมีดาวน์” นอกจากนี้ สถาบันการเงินของรัฐได้มีการออกผลิตภัณฑ์สินเชื่อที่อยู่อาศัยเพื่อให้สอดรับกับมาตรการลดภาระการซื้อที่อยู่อาศัย รวมทั้งมาตรการกระตุ้นเศรษฐกิจปี 2562 ระยะที่ 2 ที่ได้ดําเนินการไปแล้วก่อนหน้านี้ ซึ่งมีการลดค่าธรรมเนียมการโอนและจดจํานองเหลือร้อยละ 0.01 สําหรับที่อยู่อาศัยมูลค่าไม่เกิน 3 ล้านบาท ทั้งนี้ จากความร่วมมือระหว่างธนาคารพาณิชย์ สถาบันการเงินของรัฐและสมาคมอสังหาริมทรัพย์ดังกล่าว จะช่วยให้มาตรการกระตุ้นเศรษฐกิจของภาครัฐสามารถบรรลุเจตนารมณ์ในการส่งเสริมให้ประชาชนมีที่อยู่อาศัยเป็นของตนเอง อีกทั้งยังช่วยกระตุ้นเศรษฐกิจโดยเฉพาะในภาคอสังหาริมทรัพย์ให้มีการขยายตัวอย่างมีศักยภาพในปี 2563 ต่อไป
สํานักงานเศรษฐกิจการคลัง
โทร 0 2273 9020 ต่อ 3210, 3234, 3281, 3243, 3289, 3276
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลเข้มงวดตรวจสอบการทุจริตคอร์รัปชันมาตลอด
วันอังคารที่ 20 มีนาคม 2561
นายกรัฐมนตรียืนยันรัฐบาลเข้มงวดตรวจสอบการทุจริตคอร์รัปชันมาตลอด
นายกรัฐมนตรียืนยันรัฐบาลเข้มงวดตรวจสอบการทุจริตคอร์รัปชันมาตลอด
วันนี้ (20 มีนาคม 2561) เวลา 14.30 น. ณ บริเวรห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการทุจริตคอร์รัปชันว่า รัฐบาลได้ดําเนินการมาโดยตลอด ขออย่ามองแต่เพียงว่าแย่ลงหรือดีขึ้น เพราะเรายังไม่รู้ทั้งหมด ซึ่งกลไลการทุจริตมีจํานวนมากมายในช่วงที่ผ่านมา แต่อยากให้เปรียบทียบดูว่าการดําเนินคดีเกี่ยวกับการทุจริตรัฐบาล ได้ดําเนินการตรวจสอบเป็นคดีความแล้วจํานวนมากน้อยเพียงใด
นายกรัฐมนตรีกล่าวต่อไปว่า ถึงแม้การทุจริตคอร์รัปชันยังจะมีอยู่ก็ตาม รัฐบาลต้องทําต่อไป ซึ่งคดีเกี่ยวกับการทุจริตส่วนใหญ่อยู่ในขั้นตอนการตรวจสอบแต่ไม่เป็นที่สนใจ บางคดีมีการตรวจสอบจนถึงที่สุดแล้ว และมีผู้กระทําความผิดหลบหนีจํานวนหลายราย สําหรับการทุจริตของกระทรวงซึ่งเป็นที่สนใจขณะนี้ ได้สั่งการไปแล้วให้สอบสวนข้อเท็จจริงโดยเร็ว รวมไปถึงเรื่องกองทุนต่าง ๆ จะต้องตรวจสอบไม่ให้เกิดความซ้ําซ้อน และเกิดประโยชน์อย่างแท้จริง สามารถติดตามและเกิดผลสัมฤทธิ์อย่างแท้จริง พร้อมกล่าวยืนยันว่า รัฐบาลทํางานอย่างเข้มงวดมาตลอด ทั้งนี้ทั้งนั้น เรื่องการทุจริตเป็นกลไกภายในที่ทุกคนต้องหารือร่วมกัน ซึ่งบางครั้งเราตัดสินใจอะไรลงไปภายใต้ความขัดแย้งก็จะเดินหน้าต่อไปไม่ได้ ถือเป็นความยากของการทํางาน
-------------------------------------------
รัฐบาลไทย-ข่าวทำเนียบรัฐบาล-ยธ. เสริมสร้างความรู้ด้านการอำนวยความยุติธรรม แก่กำนัน ผู้ใหญ่บ้าน เพื่อบริการประชาชน
วันศุกร์ที่ 24 พฤศจิกายน 2560
ยธ. เสริมสร้างความรู้ด้านการอํานวยความยุติธรรม แก่กํานัน ผู้ใหญ่บ้าน เพื่อบริการประชาชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๑๗ - ๑๘ /๒๕๖๑
เมื่อวันพฤหัสบดีที่ ๑๖ พฤศจิกายน ๒๕๖๐ เวลา ๑๖.๓๐ น.
ณ ห้องบรรยายโรงเรียนนายอําเภอ
วิทยาลัยการปกครอง อําเภอธัญบุรี จังหวัดปทุมธานี
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๑๗ - ๑๘ /๒๕๖๑
ของกรมการปกครอง กระทรวงมหาดไทย ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
เพื่อเสริมสร้างความรู้ ความเข้าใจในบทบาทหน้าที่ให้แก่กํานัน ผู้ใหญ่บ้าน ในด้านการอํานวยความยุติธรรม
และนําความรู้ที่ได้รับไปบริหารจัดการเกี่ยวกับการให้บริการประชาชนในพื้นที่
เพื่อให้ประชาชนทุกคนได้รับความเป็นธรรม ผ่านกลไกผู้นําชุมชนได้อย่างทั่วถึง เท่าเทียม และเสมอภาค
ซึ่งจะนําไปสู่การสร้างความเป็นธรรมลดความเหลื่อมล้ําในสังคมได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกรัฐมนตรีเผยครูส่วนใหญ่ชำระหนี้ดี ไม่เห็นด้วยกับการยุติชำระหนี้
วันอังคารที่ 17 กรกฎาคม 2561
นายกรัฐมนตรีเผยครูส่วนใหญ่ชําระหนี้ดี ไม่เห็นด้วยกับการยุติชําระหนี้
นายกรัฐมนตรีเผยครูส่วนใหญ่ชําระหนี้ดี ไม่เห็นด้วยกับการยุติชําระหนี้
วันนี้ (17 กรกฎาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีโลกออนไลน์ได้มีการแชร์คลิปข้าราชการครูและบุคลากรทางการศึกษา ร่วมกันประกาศปฎิญญามหาสารคาม หลังมีการประชุมร่วมกัน เมื่อวันที่ 14 กรกฎาคม 2561 ขอให้รัฐบาล และธนาคารออมสิน พักหนี้โครงการสวัสดิการเงินกู้การฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) ทุกโครงการว่า จากการสอบถามกระทรวงศึกษาธิการได้มีการเจรจากับธนาคารออมสินได้ข้อยุติในหลาย ๆ เรื่อง เช่น การลดดอกเบี้ย การแก้ไขเรื่องการประกันชีวิต ซึ่งครูส่วนใหญ่ชําระหนี้ดี และไม่เห็นด้วยกับการยุติการชําระหนี้ ขออย่าให้ขยายเป็นเรื่องบานปลาย ขอให้ทุกฝ่ายเข้าใจด้วย
------------------------------------------------------
รัฐบาลไทย-ข่าวทำเนียบรัฐบาล-“ยุติธรรม”ซักซ้อมการนำเสนอรายงานประเทศตามพันธกรณีภายใต้กติกา ICCPR ฉบับที่ ๒
วันอังคารที่ 21 กุมภาพันธ์ 2560
“ยุติธรรม”ซักซ้อมการนําเสนอรายงานประเทศตามพันธกรณีภายใต้กติกา ICCPR ฉบับที่ ๒
นายชาญเชาวน์  ไชยานุกิจ  ปลัดกระทรวงยุติธรรม เป็นประธานการประชุมเชิงปฏิบัติการซักซ้อมการนําเสนอรายงานประเทศตามพันธกรณี ภายใต้กติกา ICCPR ฉบับที่ ๒ ด้วยวาจา (Mock Session)
เมื่อวันอังคารที่ ๒๑ กุมภาพันธ์ ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมเชิงปฏิบัติการซักซ้อมการนําเสนอรายงานประเทศตามพันธกรณี
ภายใต้กติกา ICCPR ฉบับที่ ๒ ด้วยวาจา (Mock Session)
เพื่อเตรียมความพร้อมในการนําเสนอรายงานประเทศภายใต้กติการะหว่างประเทศ
ว่าด้วยสิทธิพลเมืองและสิทธิทางการเมือง ฉบับที่ ๒
ในวันที่ ๑๓ – ๑๔ มีนาคม ๒๕๖๐ ณ นครเจนีวา ประเทศสวิตเซอร์แลนด์
โดยมีผู้แทนจากหน่วยงานต่างๆ ที่เกี่ยวข้อง ๑๔ หน่วยงาน และตัวแทนจาก
องค์การสหประชาชาติแห่งประเทศไทย พร้อมคณะ เข้าร่วมฯ
ณ โรงแรมเบสเวสเทิร์น พลัส แวนด้า
อําเภอปากเกร็ด จังหวัดนนทบุรี